
<br>
Kokouksen laillisuus ja päätösvaltaisuus<br>
NUORVALT 18.01.2022 § 97<br>
Kuntalain 103 §:n mukaan toimielin on päätösvaltainen, kun enemmän kuin<br>
puolet jäsenistä on läsnä.<br>
Kunnan hallintosäännön 148 §:n mukaan toimielimen kokous on laillinen,<br>
kun kokouskutsu on toimitettu toimielimen jäsenille vähintään neljä (4)<br>
päivää ennen kokousta.<br>
Kiireellisissä tapauksissa kokous voidaan pitää määräaikaa lyhyemmällä<br>
ajalla, mikäli kokouksesta saadaan tieto kaikille jäsenille tai näiden<br>
henkilökohtaisille varajäsenille. Myös milloin kaikki jäsenet ovat paikalla,<br>
kokous voidaan pitää kokouskutsua lähettämättä.<br>
Päätösehdotus<br>
<br>
Kokous todetaan laillisesti koolle kutsutuksi ja päätösvaltaiseksi.<br>
<br>
Päätös<br>
<br>
Kokous todettiin lailliseksi ja päätösvaltaiseksi<br>

Esityslistan hyväksyminen<br>
NUORVALT 18.01.2022 § 98<br>
<br>
Päätösehdotus<br>
<br>
Kokouksen esityslista hyväksytään kokouksen työjärjestykseksi.<br>
<br>
Päätös<br>
<br>
Kokouksen esityslista hyväksyttiin kokouksen työjärjestykseksi.<br>
<br>

<br>
Kouluterveyskyselyn tulosten läpikäynti ja jatkotoimenpiteiden suunnittelu<br>
NUORVALT 18.01.2022 § 99<br>
12/12.09/2022<br>
Kouluterveyskysely tuottaa monipuolista ja luotettavaa, maakunnallista ja<br>
paikallista seurantatietoa eri ikäisten lasten ja nuorten hyvinvoinnista,<br>
terveydestä, koulunkäynnistä ja opiskelusta, osallisuudesta sekä avun<br>
saamisesta ja palvelujen tarpeisiin vastaavuudesta.<br>
Kyselyyn osallistuvat seuraavat ryhmät:<br>
- perusopetuksen 4. ja 5. vuosiluokan oppilaat<br>
- perusopetuksen 8. ja 9. vuosiluokan oppilaat<br>
- lukiokoulutuksen 1. ja 2. vuoden opiskelijat<br>
- ammatillisten oppilaitosten 1. ja 2. vuoden opiskelijat*<br>
* Ammatillisissa oppilaitoksissa kyselyyn osallistuvat ammatillista<br>
perustutkintoa opiskelevat alle 21-vuotiaat.<br>
Kouluterveyskysely toteutetaan joka toinen vuosi. Tietoja on kerätty<br>
perusopetuksen 8. ja 9. luokkaa käyviltä vuodesta 1996, lukioissa<br>
vuodesta 1999 ja ammatillisissa oppilaitoksissa vuodesta 2008 alkaen.<br>
Perusopetuksen 4. ja 5. luokkaa käyvät lapset ovat mukana vuodesta 2017<br>
alkaen. Perusopetuksen 4. ja 5. vuosiluokan oppilaiden huoltajat ovat<br>
vastanneet kyselyyn vuosina 2017 ja 2019.<br>
Oppilaat ja opiskelijat<br>
Tulospalvelun alueittaisissa tuloksissa eivät ole mukana selkokielisillä<br>
lomakkeilla tai ulkomailla sijaitsevissa kouluissa vastanneet oppilaat ja<br>
opiskelijat.<br>
Vuonna 2021 vastaajamäärät tulospalvelussa ovat:<br>
-<br>
<br>
104 082 perusopetuksen 4.-5. luokan oppilasta (kattavuus 83 %)<br>
91 560 perusopetuksen 8.-9. luokan oppilasta (kattavuus 75 %)<br>
47 383 lukion 1. ja 2. vuoden opiskelijaa (arvio kattavuudesta 71 %)<br>
21 853 ammatillisen oppilaitoksen opiskelijaa (arvio kattavuudesta 32<br>
%).<br>
<br>
Oppilaitokset käyttävät Kouluterveyskyselyn tarjoamaa tietoa<br>
kouluyhteisön hyvinvoinnin edistämisessä, opiskeluhuoltotyössä sekä<br>
terveystiedon opetuksessa. Kunnat hyödyntävät tuloksia<br>
hyvinvointijohtamisessa, esimerkiksi laadittaessa hyvinvointistrategiaa,<br>
lapsi- ja nuorisopoliittista ohjelmaa tai lastensuojelusuunnitelmaa.<br>

<br>
Valtakunnan tasolla Kouluterveyskyselyn tuloksia käytetään esimerkiksi<br>
politiikkaohjelmien ja erilaisten lakien toimeenpanon seurannassa ja<br>
arvioinnissa.<br>
Koko kuntaa koskevan strategiatason lisäksi eri hallintokunnat voivat<br>
tarkastella tuloksia oman vastuualueensa näkökulmasta ja kohdentaa<br>
toimintaansa kyselyssä esiin tulleisiin tarpeisiin. Kouluterveyskyselyn<br>
tulosten avulla voidaan myös arvioida tehtyjen toimenpiteiden vaikutuksia.<br>
Kouluterveyskyselyn tulosten säännöllinen käyttö tukee suunnitelmallista,<br>
tavoitteellista ja pitkäjänteistä kouluyhteisön hyvinvoinnin edistämistä.<br>
Tulosten pohjalta voidaan laatia toimintasuunnitelma siitä, mitä<br>
konkreettisia kokonaisuuksia oppilaitoksessa lähdetään kehittämään<br>
seuraavan kahden vuoden aikana.<br>
Kouluterveyskyselyn tuloksia tulisi käsitellä oppilaitoksessa laajasti eri<br>
toimijoiden kesken. Tulosten hyödyntämisen kannalta keskeinen toimija on<br>
oppilas- tai opiskelijahuoltoryhmä, jonka tehtäviin kuuluu kouluyhteisön<br>
terveyden edistäminen. Muita keskeisiä tahoja ovat opettajat, ruokahuollon<br>
henkilöstö sekä nuoret itse.<br>
Nuorilla tulee olla mahdollisuus vaikuttaa siihen, mitä kyselyn tulosten<br>
perusteella valitaan kouluyhteisön kehittämiskohteiksi. Nuorten oma<br>
näkemys heidän hyvinvoinnistaan ja sen kehittämisestä on ensiarvoisen<br>
tärkeätä. Nuoret voivat esimerkiksi esittää konkreettisia toimenpiteitä, joilla<br>
saadaan nopeasti muutosta arkeen ja sitä kautta vaikutusta hyvinvointiin.<br>
Kouluterveyskyselyteemaa alustavat vastaava kuraattori Anna PerikangasMuukka ja hyvinvointikoordinaattori Marja Koivisto.<br>
<br>
Valmistelija<br>
<br>
Nuorisovastaava Henna Rautavuo-Hätönen, etunimi.sukunimi@asikkala.fi,<br>
puh. 044 7780250.<br>
<br>
Päätösehdotus<br>
<br>
Nuorisovaltuusto merkitsee tiedoksi kouluterveyskyselyn tulokset ja laatii<br>
ehdotuksen toimenpiteistä toimintasuunnitelmaa varten.<br>
<br>
Päätös<br>
<br>
Vastaava kuraattori Anna Perikangas-Muukka ja hyvinvointikoordinaattori<br>
Marja Koivisto esittelivät kouluterveyskyselyn tuloksia. Keskustelimme<br>
siitä, miten voisimme parantaa lasten ja nuorten hyvinvointia. Keskustelun<br>
pohjalta nuorisovaltuusto kokosi ehdotuksia ja kertoi kokemuksia<br>
tilanteista, jotka eivät koulussa toimi tai miten niitä olisi hyvä parantaa.<br>
Nuorisovaltuusto keskusteli seksuaalisesta häirinnästä ja mietimme, miten<br>
siihen voitaisiin puuttua kotona, koulussa tai kavereiden keskuudessa.<br>
Nuorisovaltuusto päättää laatia keskustelun pohjalta toimenpide-<br>
<br>

ehdotuksia nuorten hyvinvointiin liittyvistä asioista ja niiden<br>
kehitystarpeista.<br>
Oheismateriaali<br>
Kouluterveyskysely2021<br>
<br>

Edellisen kokouksen pöytäkirjan tarkastaminen<br>
NUORVALT 18.01.2022 § 100<br>
Nuorisovaltuuston pöytäkirjan laatii nuorisovastaava ja sihteeri<br>
puheenjohtajan hyväksymässä muodossa. Pöytäkirjan allekirjoittaa<br>
puheenjohtaja ja varmentaa pöytäkirjanpitäjät. Pöytäkirja tarkastetaan<br>
toimielimen päättämällä tavalla.<br>
Päätösehdotus<br>
<br>
Tarkastetaan edellisen kokouksen pöytäkirja.<br>
<br>
Päätös<br>
<br>
Pöytäkirjantarkastajiksi valittiin Saimi Vesterinen ja Henrietta Ruonakoski.<br>
Pöytäkirja tarkastettiin ja hyväksyttiin.<br>

Päijät-Hämeen hyvinvointialueen nuorisovaltuuston valmistelutyöpaja<br>
NUORVALT 18.01.2022 § 101<br>
11/00.01.01/2022<br>
Päijät-Hämeen hyvinvointialueelle tullaan perustamaan nuorisovaltuusto<br>
vuoden 2022 aikana. Alueellisen nuorisovaltuuston toiminnan on tarkoitus<br>
käynnistyä alkuvuodesta 2023.<br>
Nuorten osallistuminen alueellisen nuorisovaltuuston perustamisen<br>
valmisteluun nähdään tärkeänä asiana. Alueellisen nuorisovaltuuston<br>
perustamiseen liittyen järjestetään 24.1.2022 klo 18–19.30 työpaja, johon<br>
pyydetään mukaan 1–2 edustajaa jokaisesta alueen kunnallisesta<br>
nuorisovaltuustosta sekä kunnallisesta nuorisovaltuustosta vastaava<br>
viranhaltija. Työpaja pidetään Lahden perhekeskuksen perhe-kahvilan<br>
tiloissa tai teamsissa, pandemiatilanteesta riippuen.<br>
Työpajassa keskustellaan alueellisen nuorisovaltuuston toiminnan<br>
sisällöistä ja odotuksista toimintaan. Jokaisessa kunnassa on hyvä käydä<br>
ennen tapaamista keskustelua odotuksista ja toiveista alueellista<br>
nuorisovaltuustoa ja sen toimintaa kohtaan. Kunnallisen nuorisovaltuuston<br>
edustajajille on lähetty työpajaan valmistautumista varten ennakkotehtävä.<br>
Valmistelija<br>
<br>
Nuorisovastaava Henna Rautavuo-Hätönen, etunimi.sukunimi@asikkala.fi,<br>
puh. 044 7780250.<br>
<br>
Päätösehdotus<br>
<br>
Nuorisovaltuusto keskustelee alueellisen nuorisovaltuuston<br>
perustaamiseen liittyvistä odotuksista ja toiveista ja kirjaa ajatukset<br>
ennakkotehtävään evästykseksi tapaamiseen osallistuville edustajille.<br>
<br>
Päätös<br>
<br>
Asikkalan nuorisovaltuuston ennakkotehtävään vastattiin ja vastaus<br>
evästykseksi kokousedustajille.<br>
<br>
Liitteet<br>
Liite [1]<br>
<br>
NUVA Ennakkotehtävä 24.1.2022<br>
<br>

Lautakuntien kuulumiset<br>
NUORVALT 18.01.2022 § 102<br>
Nuorisovaltuustolla on omat edustajansa kunnan lautakunnissa.<br>
Asiakohdassa käydään läpi ajankohtaiset kuulumiset<br>
lautakuntatyöskentelystä.<br>
Valmistelija<br>
<br>
Nuorisovastaava Henna Rautavuo-Hätönen<br>
puh. 044 778 0256, sähköposti: etunimi.sukunimi(a)asikkala.fi<br>
<br>
Päätösehdotus<br>
<br>
Merkitään tiedoksi lautakuntien ajankohtaiset asiat.<br>
Hyvinvointilautakunta 15.12.2021<br>
Kasvatus- ja opetuslautakunta 13.1.2022<br>
Tekninen lautakunta 15.12.2021<br>
<br>
Päätös<br>
<br>
Kasvatus- ja opetuslautakunnassa päätettiin mm. että palveluseteliin<br>
ei siirrytä Asikkalassa. Lisäksi käsiteltiin Nayadaya tunnekyselyjä.<br>
Ympäristölautakunnassa esillä ollut mm. Vesivehmaan lentokentän<br>
ympäristölupa.<br>

Tiedoksiantoasiat<br>
NUORVALT 18.01.2022<br>
Nuorisovaltuusto merkitsee tiedokseen seuraavat ilmoitusluonteiset<br>
kirjeet ja päätökset:<br>
1. Etelä-Suomen aluehallintoviraston 11.1.2022 asiassa<br>
ESAVI/470/2022 antama tartuntatautilain 58 g §:n mukainen päätös<br>
Päätösehdotus<br>
<br>
Nuorisovaltuusto merkitsee tiedokseen edellä luetellut<br>
ilmoitusluontoiset kirjeet ja päätökset.<br>
<br>
Päätös<br>
<br>
Nuorisovaltuusto merkitsee tiedokseen edellä luetellut<br>
ilmoitusluontoiset kirjeet ja päätökset.<br>
<br>

Muut asiat<br>
NUORVALT 18.01.2022 § 104<br>
Hyvinvointilautakunnan tapaamisen kuulumiset<br>
-<br>
<br>
Nuorisovaltuusto toivoo entistä aktiivisempaa yhteistyötä<br>
hyvinvointilautakunnan kanssa.<br>
Kyselytyöryhmän tapaaminen<br>
<br>
-<br>
<br>
24.1.2022 klo 13.<br>
<br>

<br>
Seuraava kokous<br>
NUORVALT 18.01.2022 § 105<br>
<br>
Valmistelija<br>
<br>
Nuorisovastaava Henna Rautavuo-Hätönen<br>
puh. 044 778 0256, sähköposti: etunimi.sukunimi(a)asikkala.fi<br>
<br>
Päätösehdotus<br>
<br>
Päätetään seuraavan kokouksen ajankohta.<br>
<br>
Päätös<br>
<br>
Nuorisovaltuuston seuraava kokous pidetään 15.2.2022 klo 16.00.<br>
<br>

